b'\n_START_ARTICLE_\nNarkolepsija\n_START_SECTION_\nSimptomi\n_START_PARAGRAPH_\nSimptomi narkolepsije so predvsem prekomerna zaspanost \xc4\x8dez dan, nenormalno hitro oftalmi\xc4\x8dno gibanje (hitro gibanje o\xc4\x8desnega zrkla ali angl. rapid eye movement - REM), katapleksija (nenadna ohromelost oziroma izguba mi\xc5\xa1i\xc4\x8dne mo\xc4\x8di), hipnagogi\xc4\x8dne halucinacije (prividi in prisluhi v polsnu) in spalna paraliza.\n_START_SECTION_\nVzrok\n_START_PARAGRAPH_\nKlju\xc4\x8den protein je hipokretin oz. oreksin, nevropeptidni hormon, ki nastaja v hipotalamusu pri vseh vrstah vreten\xc4\x8darjev. Hormon vpliva na apetit in spanje, narkoplektiki imajo dedne genetske napake, zaradi katerih je izlo\xc4\x8danje hormona ali njegovo delovanje spremenjeno. Nekateri primeri bolezni so povezani z Niemann-Pickovo boleznijo ali s Prader-Willijevim sindromom.\n_START_SECTION_\nZdravljenje\n_START_PARAGRAPH_\nZdravljenje je odvisno od simptomov. \xc4\x8cezmerna zaspanost preko dneva se zdravi s stimulatorji centralnega \xc5\xbeiv\xc4\x8dnega sistema (npr. metilfenidat, amfetamin, metamfetamin), katapleksija in REM pa s tricikli\xc4\x8dnimi antidepresivi (npr. imipramin in amitriptilin).\n_START_SECTION_\nNarkolepsija pri psih\n_START_PARAGRAPH_\nNarkolepsija se pojavlja tudi pri psu, npr. pri jazbe\xc4\x8darju, labradorcu in dobermanu. Vzro\xc4\x8dna mutacija je lokus Hcrt, ki kodira receptor za hipokretin.'